cyanic-selkie/wikianc huggingface dataset:
Δανικά Ηλείας
Τα Δανικά ή Δανίκα  είναι μικρός πεδινός οικισμός της Ηλείας στην Περιφερειακή Ενότητα Ηλείας σε υψόμετρο 57 μέτρα, ο οποίος βρίσκεται σε απόσταση 7 χλμ. Ν. από την Αμαλιάδα και μόλις 1,5 χλμ. ΒΑ. από τα Δουναίικα δίπλα στην ΕΟ Πάτρας - Πύργου. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε κοινότητα Δουναιίκων. Σύμφωνα με το Σχέδιο Καλλικράτης μαζί με τα Δουναίικα, την Αγία Μαρίνα και τα Κάτω Κερτεζαίικα αποτελούν την τοπική κοινότητα Δουναίικων που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 16 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ήλιδας
Περιφέρεια Ανατολικής Μακεδονίας και Θράκης
Η Περιφέρεια Ανατολικής Μακεδονίας και Θράκης (Π.Α.Μ.Θ.) είναι μία από τις 13 περιφέρειες της Ελλάδας. Αποτελεί το δευτεροβάθμιο οργανισμό τοπικής αυτοδιοίκησης που καλύπτει το βορειοανατολικό άκρο της χώρας, δηλαδή το ανατολικό τμήμα της Μακεδονίας και τη Θράκη. Περιλαμβάνει επίσης δύο μεγάλα νησιά του Θρακικού Πελάγους, τη Θάσο και τη Σαμοθράκη.
Χωρίζεται σε έξι περιφερειακές ενότητες· Δράμας, Καβάλας, Θάσου, Ξάνθης, Ροδόπης, και Έβρου. Έδρα της αποτελεί η Κομοτηνή και μεγαλύτερη πόλη είναι η Αλεξανδρούπολη.
Αξιοθέατα και Μνημεία
thumb|Ο [[Αγία Σοφία (Δράμα)|βυζαντινός Ναός της Αγίας Σοφίας στη Δράμα (10ος αιώνας).]] μικρογραφία|Το οικόσημα των Κομνηνών και σύμβολο της Θράκης: ο βυζαντινός αετός της οικογένειας των Κομνηνών (από την Κόμνη της Θράκης καταγόμενων) που απεικονίζεται στον Ναό της [[Θεοτόκος η Κοσμοσώτειρα|Παναγίας Κοσμοσώτειρας στις Φέρες Θράκης.]] thumb|Οι πηγές της Αγίας Βαρβάρας με τον ομώνυμο ναό της πολιούχου της Δράμας. thumb|δεξιά|Η σημαία των Θρακών επαναστατών του 1821. thumb|Το [[Σπήλαιο Αγγίτη|Σπήλαιο πηγών Αγγίτη. Το μεγαλύτερο ποτάμιο σπήλαιο του κόσμου και το μεγαλύτερο σπήλαιο της Ελλάδας.]]
Γεωγραφία
Η περιφέρεια απλώνεται στον νότιο ορεινό όγκο της οροσειράς της Ροδόπης με λοφώδεις εξάρσεις κατά περιοχές ή μεμονωμένα όρη όπως τα Παγγαίο και πεδιάδες κοντά στις παραθαλάσσιες περιοχές και στις εκβολές των σημαντικών ποταμών της, του Νέστου, του Έβρου και του Άρδα, που πηγάζουν στη Βουλγαρία. Τα δύο νησιά της, η Θάσος και η Σαμοθράκη, είναι κατά κύριο λόγο ορεινά. Στην Περιφέρεια Ανατολικής Μακεδονίας - Θράκης δεν υπάρχουν πολλές λίμνες, σε αντίθεση με τις άλλες περιφέρειες της Βόρειας Ελλάδας. Η κυριότερη είναι η λιμνοθάλασσα της Βιστωνίδας και οι γειτονικοί υδροβιότοποι και οι λιμνοθάλασσες του Δέλτα του Έβρου, καθώς και οι τεχνητές λίμνες του ποταμού Νέστου, Θησαυρού και Πλατανόβρυσης.
Προστατευόμενες φυσικές περιοχές
μικρογραφία|Το [[Δέλτα του Έβρου]] thumb|Παρθένο δάσος [[Φρακτό όρος|Φρακτού Δράμας.]] 237x237px|thumb|Το δάσος [[Ελατιάς Δράμας.]] Η περιοχή της Ανατολικής Μακεδονίας και της Θράκης ξεχωρίζει για τους πολλούς και σημαντικούς φυσικούς βιοτόπους της. Οι βιότοποι αυτοί, που έχουν επισημανθεί και καταγραφεί μέσω του πανευρωπαϊκού προγράμματος Natura 2000 με την προοπτική να προστατευτούν, είναι οι παρακάτω:
Βουνά
Όλα τα παραπάνω βουνά φημίζονται τόσο για την πανίδα, όσο και για τη χλωρίδα τους.
Υγρότοποι
Αυτές οι τέσσερις περιοχές είναι γνωστές για την πλούσια ορνιθοπανίδα τους και θεωρούνται υγρότοποι διεθνούς σημασίας με βάση τη Σύμβαση Ραμσάρ.
Εθνικά Πάρκα
μικρογραφία|Το [[Δάσος Δαδιάς]]
Οι εξής περιοχές τυγχάνουν προστασίας:
Μουσεία
thumb|Κεφαλή του θεού Διονύσου, [[Αρχαιολογικό Μουσείο Δράμας.]]
Μεταφορές
Την Περιφέρεια εξυπηρετούν δύο σημαντικοί οδικοί άξονες από Δυτικά προς Ανατολικά. Κατά κύριο λόγο η Εγνατία Οδός και δευτερευόντως ο παλαιότερος οριζόντιος άξονας ΕΟ2, καθώς και οι τέσσερις κάθετοι οδικοί άξονες που οδηγούν είτε προς τα ελληνοβουλγαρικά σύνορα (Αλεξανδρούπολη-Ορμένιο, Κομοτηνή-Νυμφαία), είτε προς ηπειρωτικές (βόρειες) περιοχές της Περιφέρειας (Καβάλα-Δράμα, Ξάνθη-Εχίνος). Τα σημαντικότερα λιμάνια είναι της Καβάλας και της Αλεξανδρούπολης, ενώ τρεις πόλεις, η Δράμα, η Ξάνθη και η Ορεστιάδα, συγκεντρώνουν τις κύριες βιομηχανικές μονάδες. Στο έδαφός της υπάρχουν δύο μεγάλα αεροδρόμια, το αεροδρόμιο της Καβάλας και το αεροδρόμιο της Αλεξανδρούπολης. Υπάρχει και ο σιδηροδρομικός άξονας Σερρών-Δράμας-Ξάνθης-Κομοτηνής-Αλεξανδρούπολης-Ορμενίου και το 2023 θα υπάρχει για πρώτη φορά σύνδεση του νομού Καβάλας με το σιδηροδρομικό δίκτυο με τον άξονα Νέας Καρβάλης-Τοξοτών.
Ορυκτός πλούτος
Η Περιφέρεια της Ανατολικής Μακεδονίας και Θράκης από την αρχαιότητα έχει να επιδείξει αξιόλογη εξορυκτική δραστηριότητα με τα ορυχεία της Σκαπτής ύλης, της Θάσου, του Παγγαίου κ.ά. Εκτός όμως από τις αρχαίες εκμεταλλεύσεις χρυσού και αργύρου, η περιοχή και σήμερα αποτελεί μια από τις σημαντικότερες περιοχές του Ελλαδικού χώρου αναφορικά με τις Ορυκτές Πρώτες Υλες αλλά και τη γεωπολιτικής της σημασία. Στην Περιφέρεια υπάρχουν σημαντικά κοιτάσματα μεταλλικών ορυκτών, μαρμάρων και ενεργειακών πρώτων υλών, ενώ μέχρι σήμερα είναι η μοναδική περιοχή στην Ελλάδα που γίνεται παραγωγή πετρελαίου και φυσικού αερίου από το κοίτασμα του Πρίνου και Νότιας Καβάλας. Επίσης, εμφανίζει ενδιαφέρουσες ενδείξεις για την ύπαρξη κοιτασμάτων ειδικού ενδιαφέροντος, όπως για παράδειγμα, ουράνιο, ειδικά βιομηχανικά ορυκτά (π.χ. ζεόλιθους), αλλά και σπάνιες γαίες. Ειδικότερα, η Περιφέρεια αποτελεί τη σημαντικότερη περιοχή στην Ελλάδα που συνεισφέρει παραγωγικά στον κλάδο του μαρμάρου.
Διοικητική διαίρεση
Η περιφέρεια διαιρείται σε έξι περιφερειακές ενότητες, στις οποίες υπάγονται οι 22 δήμοι της περιφέρειας. Οι Π.Ε. ταυτίζονται γεωγραφικά με τους αντίστοιχους νομούς, εκτός από τις Π.Ε. Καβάλας και Θάσου που προέκυψαν από τη διάσπαση του Νομού Καβάλας σε ηπειρωτικό και νησιωτικό τμήμα αντίστοιχα.
2019
Ο περιφερειάρχης Χρήστος Μέτιος αναδείχθηκε νικητής στις περιφερειακές εκλογές του 2019 στον δεύτερο γύρο. Στον πρώτο γύρο των εκλογών, στις 26 Μαΐου, η συμμετοχή ανήλθε στο 53,23% και στον δεύτερο γύρο, στις 2 Ιουνίου, στο 40,46%. Από τους 661.909 εγγεγραμμένους ψήφισαν οι 267.802 στον δεύτερο γύρο.
!style="background-color:#E9E9E9" align=left colspan=2|Υποψήφιος Περιφερειάρχης !style="background-color:#E9E9E9" align=left|Συνδυασμός !style="background-color:#E9E9E9" align=left colspan=2|Κόμμα Στήριξης !style="background-color:#E9E9E9" align=right|% 1ου γύρου !style="background-color:#E9E9E9" align=right|Ψήφοι 1ου γύρου !style="background-color:#E9E9E9" align=right|% 2ου γύρου !style="background-color:#E9E9E9" align=right|Ψήφοι 2ου γύρου !style="background-color:#E9E9E9" align=right|Σύνολο εδρών
2014
Το 2014 ο πρώην Νομάρχης Ξάνθης Γιώργος Παυλίδης εξελέγη περιφερειάρχης Ανατολικής Μακεδονίας-Θράκης, συγκεντρώνοντας στον δεύτερο γύρο ποσοστό 56,3% των ψήφων έναντι 43,6% για τον απερχόμενο Άρη Γιαννακίδη. Ο Παυλίδης πέθανε εν ενεργεία τον Οκτώβριο του 2016 και νέος περιφερειάρχης εξελέγη ο Χρήστος Μέτιος.
2010
Οι πρώτες περιφερειακές εκλογές διεξήχθησαν στις 7 και στις 14 Νοεμβρίου 2010. Βασικοί διεκδικητές ήταν δύο απερχόμενοι νομάρχες, οι Άρης Γιαννακίδης (Ροδόπης) και Γιώργος Παυλίδης (Ξάνθης). Τα αναλυτικά αποτελέσματα είχαν ως εξής:
Εγγεγραμμένοι: 657.704 Α' γύρος: Ψήφισαν 404.691 (61,53%). Επ' αυτών έγκυρα 359.873 (88,93%), άκυρα 26.507 (6,55%), λευκά 18.311 (4,52%) Β' γύρος: Ψήφισαν 338.718 (51,50%). Επ' αυτών έγκυρα 307.363 (90,74%), άκυρα 14.670 (4,33%), λευκά 16.685 (4,93%)
Παλαιότερες μορφές
Η σημερινή διοικητική μορφή και διαίρεση της περιφέρειας καθιερώθηκε το 2011, κατ' εφαρμογή των σχετικών διατάξεων του διοικητικού προγράμματος «Καλλικράτης».
Για την παλαιότερη διοικητική διαίρεση που είχε καθιερωθεί με το διοικητικού σχεδίου «Καποδίστριας» και ίσχυσε έως το 2010, βλ. τα εξής άρθρα:
2368 Μπελτροβάτα
Η Μπελτροβάτα (Beltrovata) είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,769. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το προσωνύμιο που έδωσε ο Ελβετός συγγραφέας Γκότφριντ Κέλερ στη φίλη του Μπέτι Τέντερινγκ (Betty Tendering).
Φυσικά χαρακτηριστικά
Η μέση διάμετρος της Μπελτροβάτα εκτιμάται σε 2,3 χιλιόμετρα. Ο φασματικός τύπος της είναι SQ, ενώ το γεωμετρικό άλβεδό της είναι 0,27. Η Μπελτροβάτα περιστρέφεται γύρω από τον εαυτό της μία φορά κάθε 4,5 ως 7,5 ώρες περίπου.
Εξωτερικοί σύνδεσμοι-πηγές
Μπελτροβατα
Βίγκερικ της Λοθαριγγίας
Ο Βίγκερικ (Wigerik, 886 - μεταξύ 916 και 919) από τον Οίκο του Αρντέν ήταν κόμης του Μπίντγκαου (Bidgau) και είχε τη θέση του κόμη στο Τρηρ. Έγινε επίτροπος του αββαείου του Σαιντ Ρούμμπολτ στο Μέχελεν<ref group="Note" name=SRA-M>Το αββαείο ιδρύθηκε από τον άγ. Ρούμμπολτ τον 7ο αι. Τον 9ο αι. το αββαείο ήταν υποτελές στον επίσκοπο της Λιέγης και μάλλον ήταν στο Χολμ, λίγο έξω από το Μέχελεν. Η πόλη επεκτάθηκε και ο ναός βρέθηκε εντός των τειχών· ανοικοδομήθηκε το 1597, αλλά κρημνίστηκε στην Επανάσταση το 1798. Πηγή: Sint-Romboutskerk (ID: 74569), VIOE (Retrieved 29 July 2011) από τον Κάρολο Γ΄ των Καρολιδών τον απλό της Δυτικής Φραγκίας. Ήταν παλατινός κόμης (δούκας) της Λοθαριγγίας (915-916) και είναι ο γενάρχης του Οίκου του Αρντέν (Ardennes).
Βιογραφία
Όταν απεβίωσε ο Λουδοβίκος Δ΄ των Καρολιδών ο Παίς της Ανατολικής Φραγκίας και της Λοθαριγγίας, οι Λοθαριγγιανοί απέρριψαν τον Κορράδο Α΄, που από δούκας της Φραγκονίας έγινε βασιλιάς της Ανατολικής Φραγκίας και εξέλεξαν τον Κάρολο Γ΄ ως βασιλιά τους. Έδωσαν τη στρατιωτική εξουσία στον Ρέγκιναρ Α΄ κόμη του Αινώ, κάνοντάς τον δούκα και όταν αυτός απεβίωσε το 915, στον Βίγκερικ. Έγινε έτσι παλατινός κόμης (δούκας) αναλαμβάνοντας τη στρατιωτική αρχή στη Λοθαριγγία.
Ο Βίγκερικ ίδρυσε το αββαείο του Χαστιέρ, του οποίου ανέλαβε την επιτροπεία (advocacy). Μετά το 919 δεν έχουμε ιστορικές πληροφορίες γι' αυτόν: απεβίωσε μεταξύ 916 και 919 και τάφηκε στη μονή του Χαστιέρ.
Ο Βίγκερικ και η σύζυγός του Κουνιγκούντα, κόρη της Ερμεντρούδης των Καρολιδών, είναι οι γενάρχες του Οίκου του Αρντέν. Τρεις γιοί τους έγιναν ιδρυτές κλάδων, που κυριάρχησαν στη Λωρραίνη (Λοθαριγγία) για τα επόμενα 150 έτη. Εξουσίαζαν από το Λον ως το Ρενς, από το Τρηρ ως την Κολωνία, από το Μετς & Βερντέν ως τη Λιέγη & Ανβέρ. Έγιναν δούκες της Άνω & Κάτω Λωρραίνης και επίσκοποι του Λον, Ρενς, Τρηρ, Μετς, Βερντέν.
Οικογένεια
Νυμφεύτηκε πρώτα την Εύα.
Όταν εκείνη απεβίωσε, έκανε δεύτερο γάμο με την Κουνιγκούντα της Γαλλίας, κόρη της Ερμεντρούδης (κόρης του Λουδοβίκου Β΄ των Καρολιδών του τραυλού της Δυτικής Φραγγίας) και είχε τέκνα:
Σκούπα της μάγισσας
Η Σκούπα της μάγισσας είναι μια ασθένεια ή παραμόρφωση σε ένα ξυλώδες φυτό, συνηθέστερα κάποιο δέντρο, κατά την οποία η φυσιολογική μορφή της κόμης έχει αλλοιωθεί. Μια πυκνή μάζα βλαστών αναπτύσσεται από ένα κοινό σημείο, με αποτέλεσμα ο σχηματισμός που προκύπτει να έχει το σχήμα σκούπας ή φωλιάς πουλιού.
Ένα παράδειγμα, για το πως προκύπτει μια τέτοια παραμόρφωση, είναι όταν κυτοκινίνες, ένα είδος φυτοορμονών, παρεμβαίνουν σε ένα οφθαλμό ρυθμιζόμενο από αυξίνες. Κανονικά η αυξίνες θα περιόριζαν την ανάπτυξη των δευτεροταγών, τριτοταγών και ούτω καθεξής πλαγίων οφθαλμών, αλλά οι κυτοκινίνες τους αποδεσμεύουν από τον έλεγχο αυτό, με συνέπεια την ανάπτυξη των οφθαλμών αυτών σε σκούπα της μάγισσας.
Οι νεοπλασίες από την σκούπα της μάγισσας μπορεί να διαρκέσουν για πολλά χρόνια και μπορεί να προκληθούν από πολλούς διαφορετικούς τύπους οργανισμών όπως μύκητες, έντομα, γκι, ακάρεα, νηματώδεις, βακτήρια και ιούς. Η ανθρώπινη δραστηριότητα είναι μερικές φορές υπεύθυνη για την εισαγωγή των εν λόγω οργανισμών, όπως για παράδειγμα, με απρόσεκτη κλάδευση που αφήνει το δέντρο ευάλωτο σε ασθένειες.
Κατηγορία:Φυτοπαθολογία
1558 Γιάρνεφελτ
Ο Γιάρνεφελτ (Järnefelt) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,147. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αστρονόμου Γκούσταφ Γιάρνεφελτ (Gustaf Järnefelt).
Φυσικά χαρακτηριστικά
Η μέση διάμετρος του Γιάρνεφελτ εκτιμάται σε 65,09 ± 7,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0347. Ο Γιάρνεφελτ περιστρέφεται γύρω από τον εαυτό του μία φορά κάθε 13 ως 23 ώρες περίπου.
Εξωτερικοί σύνδεσμοι
Γιαρνεφελτ
In concreto
Ο όρος in concreto είναι ένας λατινογενής όρος που απαντάται και σήμερα, σε ευρεία χρήση, κυρίως ως νομικός και δικονομικός όρος. Χρησιμοποιείται συνηθέστερα σε εξετάσεις θεμάτων υπό την ουσιαστικότερη έννοιά τους, ή σε αξιολόγηση γεγονότων ομοίως, λαμβάνονται υπόψη όλες τις λεπτομέρειες.
Για παράδειγμα η νομοθετική εξουσία νομοθετεί ένα νόμο σ΄ ένα γενικό πλαίσιο, ενώ αντίθετα η εκτελεστική και η δικαστική εξουσία ασκείται επί του ίδιου νόμου "in concreto", δηλαδή με την υποκειμενική και αντικειμενική βαρύτητα εκάστης περίπτωσης ελέγχου και παραβατικότητας. Οι διεθνείς συνθήκες συνομολογούνται υπό μια γενική αρχή, ενώ οι λεπτομέρειες επί των επιμέρους θεμάτων συνομολογούνται "in concreto" όπου και επισυνάπτονται ως παραρτήματα.
Αντίθετος όρος αυτού είναι in abstracto.
Πηγές
Κατηγορία:Δικονομικό Δίκαιο Κατηγορία:Λατινικές φράσεις
Τζάκοπο Μπασσάνο
Ο Τζάκοπο Μπασσάνο (Jacopo Bassano), γνωστός και ως Τζάκοπο νταλ Πόντε (Jacopo dal Ponte, γεννήθηκε και πέθανε στο Bassano del Grappa, 1517-1592}, ήταν Ιταλός ζωγράφος, δημοφιλής στην Βενετία για τις σκηνές καθημερινού βίου και τα τοπία που ζωγράφιζε, παράλληλα εννοείται με θρησκευτικά θέματα. Ήταν μαθητής του Μπονιφάτσιο Βερονέζε. Θεωρείται ο πρώτος σύγχρονος ζωγράφος τοπίων.
Παραπομπές
Κατηγορία:Ιταλοί ζωγράφοι Κατηγορία:Ζωγράφοι της Αναγέννησης Κατηγορία:Μανιεριστές ζωγράφοι
Αμπρουάζ Παρέ
Ο Αμπρουάζ Παρέ (γαλλικά: Ambroise Paré) (περ. 1510 - 20 Δεκεμβρίου 1590) ήταν Γάλλος γιατρός, ένας από τους πιο διακεκριμένους χειρουργούς της Γαλλικής Αναγέννησης. Θεωρείται πατέρας της χειρουργικής και της σύγχρονης παθολογίας και πρωτοπόρος στις χειρουργικές τεχνικές και την ιατρική στο πεδίο της μάχης, ειδικά στην ανώδυνη θεραπεία των τραυμάτων. Ήταν επίσης ανατόμος, εφηύρε νέα χειρουργικά όργανα και ήταν μέλος της παρισινής συντεχνίας γιατρών-κουρέων.
Στις προσωπικές του σημειώσεις σχετικά με την περίθαλψη στρατιωτών κατά τον Όγδοο Ιταλικό Πόλεμο (1536–1538), ο Παρέ έγραψε, συνοψίζοντας τη φιλοσοφία του: «Je le pansai, Dieu le guérit» («Τον περιέθαλψα και ο Θεός τον θεράπευσε»), φράση που παραπέμπει στο λατινικό ρητό Medicus curat, natura sanat.
Η ζωή και το έργο του
Διδάχθηκε την ανατομία και τη χειρουργική και το 1536 έγινε χειρουργός στον γαλλικό στρατό, όπου εργάστηκε για 20 χρόνια. Κατά τη διάρκεια αυτής της περιόδου ανέπτυξε τις ιδέες του για τη χειρουργική επέμβαση. Το 1552 είχε αποκτήσει τέτοια φήμη που έγινε βασιλικός χειρουργός. Διετέλεσε στην υπηρεσία τεσσάρων Γάλλων βασιλιάδων: Ερρίκος Β΄, Φραγκίσκος Β΄, Κάρολος Θ΄ και Ερρίκος Γ΄.
Ο Παρέ έφερε στο πεδίο της χειρουργικής μια αποκάλυψη: ότι ένας χειρουργός θα μπορούσε να θεραπεύσει ασθενείς, περιορίζοντας ταυτόχρονα τον πόνο που προέκυπτε από τη θεραπεία: Εκείνη την εποχή, οι χειρουργοί θεράπευαν τα τραύματα από πυροβόλα όπλα με καυτό λάδι επειδή πίστευαν ότι τέτοια τραύματα ήταν δηλητηριώδη. Ο Παρέ έκανε ένα πείραμα: μια ομάδα τραυματιών υποβλήθηκε σε θεραπεία με τον παραδοσιακό τρόπο με βραστό λάδι και μια δεύτερη ομάδα με μια αλοιφή φτιαγμένη από κρόκο αυγού, ροδέλαιο και τερεβινθίνη (νέφτι). Σύντομα διαπίστωσε ότι οι στρατιώτες που υποβλήθηκαν σε θεραπεία με καυτό λάδι υπέφεραν, ενώ αυτοί που έλαβαν αλοιφή είχαν αναρρώσει λόγω των αντισηπτικών ιδιοτήτων του τερεβινθίου. Αυτό απέδειξε την αποτελεσματικότητα αυτής της μεθόδου, και στη συνέχεια απέφευγε τον καυτηριασμό. Τα ευρήματα αυτά ανακοίνωσε στο σύγγραμμα Η μέθοδος θεραπείας των τραυμάτων που προέρχονται από αρκεβούζια και άλλα πυροβόλα όπλα, το 1545.
Κατά τη διάρκεια ακρωτηριασμών, για την αποφυγή αιμορραγιών, αντικατέστησε τον καυτηριασμό με καυτό σίδερο με την απολίνωση, δέσιμο των μεγάλων αρτηριών και των αποκομμένων τμημάτων (που χρησιμοποιήθηκε για πρώτη φορά από τον Γαληνό). Αν και η μέθοδος αυτή προκαλούσε συχνά λοίμωξη, ήταν ακόμη μια σημαντική ανακάλυψη στη χειρουργική πρακτική. αριστερά|μικρογραφία|Ανδριάντας του Αμπρουάζ Παρέ στο [[Μουσείο του Λούβρου|Λούβρο, ανάμεσα στους 86 Επιφανείς Άνδρες της Γαλλίας]] Κατά τη διάρκεια της εργασίας του με τραυματίες στρατιώτες, ο Παρέ κατέγραψε τον πόνο που βίωναν οι ακρωτηριασμένοι στο άκρο που έλειπε εξηγώντας ότι προέρχεται από τον εγκέφαλο (όπως δέχεται η σύγχρονη ιατρική) και όχι από τα υπολείμματα του άκρου. Πραγματοποίησε πολλές νευροχειρουργικές επεμβάσεις. Ασχολήθηκε επίσης και συνέβαλε στην εξέλιξη της μαιευτικής και της παιδιατρικής.
Αντίθετα με τους περισσότερους χειρουργούς της εποχής του, κατέφευγε σε εγχειρήσεις μόνο όταν το θεωρούσε απολύτως απαραίτητο. Ήταν από τους πρώτους χειρουργούς που απέρριψαν τη μέθοδο του ευνουχισμού των ασθενών κατά την εγχείρηση της κήλης.
Ο Παρέ εισήγαγε την εμφύτευση δοντιών και την εφαρμογή προσθετικών μελών και ματιών, από χρυσό και άργυρο. Εφηύρε πολλά επιστημονικά όργανα, διέδωσε τη χρήση των κηλεπιδέσμων και ήταν ο πρώτος που απέδωσε στη σύφιλη την εμφάνιση ανευρισμάτων.
Ο Αμπρουάζ Παρέ ήταν Ουγενότος σε ένα περιβάλλον που κυριαρχούνταν από τον Καθολικισμό. Ως εκ τούτου, η εργασία του και η ζωή του παρεμποδίστηκαν αρκετές φορές από τις πολιτικές συνθήκες και τις θρησκευτικές προκαταλήψεις. Έζησε τη νύχτα του Αγίου Βαρθολομαίου και επέζησε χάρη στην προστασία του Καρόλου Θ΄, ο οποίος όταν είχε τραυματιστεί στο χέρι, δέχθηκε τη χειρουργική θεραπεία που πρότεινε ο Παρέ και όχι την επώδυνη θεραπεία των άλλων βασιλικών γιατρών και από ευγνωμοσύνη τον προστάτευσε κλειδώνοντάς τον σε μια νουλάπα.
Παραπομπές
Κατηγορία:Γάλλοι ιατροί Κατηγορία:Γάλλοι χειρουργοί
Ώρα στη Βοσνία και Ερζεγοβίνη
Η Βοσνία και Ερζεγοβίνη χρησιμοποιεί μια ενιαία ζώνη ώρας, που συμβολίζεται ως Ώρα Κεντρικής Ευρώπης (CET, UTC+01:00). Επίσης χρησιμοποιεί τη θερινή ώρα, μεταβαίνοντας στην Ώρα Κεντρικής Ευρώπης (CET, UTC+02:00).
Η αλλαγή στη θερινή ώρα συμβαίνει με βάση τους κανόνες της Ευρωπαϊκής Ένωσης από το 1983, όταν το σύστημα εισήχθη στο πρώην ΣΟΔ Γιουγκοσλαβίας.
Βάση δεδομένων ζώνης ώρας IANA
Η βάση δεδομένων ζώνης ώρας IANA περιέχει μία ζώνη για τη Βοσνία και Ερζεγοβίνη στο αρχείο zone.tab, που ονομάζεται Europe/Sarajevo.
Κούκλα του σεξ
μικρογραφία|281x281εσ| Μία από τις πρώτες της σύγχρονης γενιάς ρεαλιστικών κούκλων. Η κούκλα του σεξ (επίσης φουσκωτή κούκλα, αγγλικά: sex doll) είναι τύπος ανθρωπόμορφου ερωτικου βοηθήματος σε μέγεθος και σχήμα σεξουαλικού συντρόφου. Η κούκλα του σεξ μπορεί να αποτελείται από ένα ολόκληρο σώμα ή απλώς ένα κεφάλι, λεκάνη ή άλλο μέρος του σώματος (κόλπος, πρωκτός, στόμα, πέος, στήθος) που προορίζεται για σεξουαλική διέγερση. Τα μέρη μερικές φορές δονούνται και μπορεί να είναι κινητά και ανταλλάξιμα. Οι κούκλες του σεξ υπάρχουν σε πολλές μορφές, αλλά συνήθως διακρίνονται από τα ρομπότ του σεξ, τα οποία είναι ανθρωπόμορφα δημιουργήματα που έχουν σχεδιαστεί για να μπορούν να συμμετέχουν σε πιο σύνθετες αλληλεπιδράσεις.
Ιστορία
Μερικές από τις πρώτες κούκλες του σεξ δημιουργήθηκαν από Γάλλους (dame de voyage) και Ισπανούς (dama de viaje) ναυτικούς τον 16ο αιώνα, οι οποίοι ήταν απομονωμένοι κατά τη διάρκεια μεγάλων ταξιδιών. Αυτές οι κούκλες αυνανισμού κατασκευάζονταν συχνά από ραμμένο ύφασμα ή παλιά ρούχα και ήταν άμεσος προκάτοχος των σημερινών κούκλων του σεξ. Αργότερα, οι Ολλανδοί πούλησαν μερικές από αυτές τις κούκλες σε Ιάπωνες κατά την περίοδο Ρανγκάκου και ο όρος «Ολλανδές σύζυγοι» χρησιμοποιείται ακόμα μερικές φορές στην Ιαπωνία για να αναφέρεται σε κούκλες του σεξ.
Μία από τις πρώτες καταγεγραμμένες εμφανίσεις κατασκευασμένων κούκλων του σεξ χρονολογείται το 1908, στο The Sexual Life of Our Time του Ίβαν Μπλοχ. Ο Μπλοχ έγραψε:Το 1918, ο Αυστριακός καλλιτέχνης Όσκαρ Κοκόσκα παρήγγειλε μια κούκλα σε φυσικό μέγεθος της Άλμα Μάλερ (με την οποία ήταν ερωτευμένη ο Κοκόσκα) στη Γερμανίδα κατασκευάστρια κουκλών Χερμίνε Μος, ενώ βρισκόταν στη Δρέσδη. Αν και είχε σκοπό να προσομοιώσει την Άλμα και να λάβει τη στοργή του, η «κούκλα Άλμα» δεν ικανοποίησε τον Κοκόσκα και την κατέστρεψε κατά τη διάρκεια ενός πάρτι.
Ο Γερμανός σουρεαλιστής καλλιτέχνης Χανς Μπέλμερ έχει περιγραφεί ως «η πατρική φιγούρα της σύγχρονης κούκλας του σεξ» για τις σεξουαλικές μαριονέτες του στη δεκαετία του 1930, τα πιο ρεαλιστικά μοντέλα των οποίων μετακίνησαν τις κούκλες του σεξ πιο μακριά στο μέλλον. Ο Μπέλμερ έφτιαξε τρεις κούκλες, όλο και πιο εκλεπτυσμένες στο σχεδιασμό, οι οποίες έκαναν επίσης πάταγο στη διεθνή καλλιτεχνική κοινότητα.
Μια αναφορά ότι, ως μέρος του Προγράμματος Borghild, η Ναζιστική Γερμανία έφτιαχνε κούκλες σεξ για στρατιώτες κατά τη διάρκεια του Β΄ Παγκοσμίου Πολέμου δεν έχει επαληθευτεί από αξιόπιστες πηγές και θεωρείται πλέον απάτη. Λέγεται ωστόσο ότι η εμπορική κούκλα του σεξ έχει τις ρίζες της στη Γερμανία, ειδικά από τη δημιουργία της κούκλας Bild Lilli τη δεκαετία του 1950, η οποία με τη σειρά της ήταν η έμπνευση για τη δημιουργία της διάσημης κούκλας Barbie.
Η παραγωγή ανθρώπινων προσομοιωτών για να αντικαταστήσει τους ανθρώπινους σεξουαλικούς συντρόφους έκανε αρκετά τεχνολογικά άλματα προς τα εμπρός στα τέλη του 20ού αιώνα. Μέχρι τη δεκαετία του 1970, το πολυβινυλοχλωρίδιο, το λάτεξ και η σιλικόνη είχαν γίνει τα υλικά που χρησιμοποιούνταν συχνότερα στην κατασκευή κούκλων του σεξ. Η σιλικόνη, ειδικότερα, επέτρεπε μεγαλύτερο βαθμό ρεαλισμού.
Μια απόπειρα εισαγωγής του 1982 μιας παρτίδας κούκλων του σεξ στη Βρετανία είχε ως ακούσια συνέπεια τον τερματισμό του νόμου κατά της εισαγωγής «άσεμνων» αντικειμένων που δεν ήταν παράνομη να πωληθούν στο Ηνωμένο Βασίλειο. Έχοντας κατασχέσει τις κούκλες από τους τελωνειακούς υπαλλήλους της Αυτής Μεγαλειότητας, η Conegate Ltd. του Ντέιβιντ Σάλιβαν οδήγησε την υπόθεση μέχρι το Ευρωπαϊκό Δικαστήριο και κέρδισε την υπόθεση το 1987. Η Βρετανία αναγκάστηκε να άρει τις αυστηρές της απαγορεύσεις εισαγωγής που χρονολογούνταν από το 1876, επειδή για τις εισαγωγές από την Ευρωπαϊκή Κοινότητα αποτελούσαν εμπόδιο στο ελεύθερο εμπόριο σύμφωνα με τους όρους της Συνθήκης της Ρώμης.
Ο Σιν Τακάγκι, ιδρυτής της εταιρείας Trottla, κατασκευάζει ρεαλιστικές παιδικές κούκλες του σεξ με την πεποίθηση ότι κάτι τέτοιο παρέχει μια ασφαλή και νόμιμη διέξοδο για τους άνδρες που εκφράζουν παιδεραστικές επιθυμίες. Αυτό έχει αμφισβητηθεί από τον ερευνητή της παραφιλίας Δρ. Πίτερ Φάγκαν, ο οποίος υποστηρίζει ότι η επαφή με τα προϊόντα θα είχε πιθανώς ενισχυτικό αποτέλεσμα, αυξάνοντας τον κίνδυνο ανάληψης παιδεραστίας. Από το 2013, Αυστραλοί αξιωματούχοι έχουν κατασχέσει εισαγόμενες αποστολές κούκλων σεξ ανηλίκων που νόμιμα ταξινομούνται ως υλικό εκμετάλλευσης παιδιών.
Οι πωλήσεις κούκλων του σεξ αυξήθηκαν σημαντικά κατά τη διάρκεια της πανδημίας COVID-19.
Γενικά
Το 2019, τα ισραηλινά μέσα ενημέρωσης ανέφεραν ένα περιστατικό όπου μια ευρωπαϊκή εταιρεία κούκλων του σεξ δημιούργησε μια κούκλα βασισμένη σε Ισραηλινή μοντέλο, την Γιόελ Κοέν Άρις, χωρίς την άδειά της. Το 2020, η ίδια ιστορία ερευνήθηκε περαιτέρω και αναφέρθηκε από το Playboy, όπου αναφέρθηκε σε σχέση με το Deepfake.
Η εισαγωγή κούκλων του σεξ για άνδρες έχει απαγορευτεί στη Μποτσουάνα σύμφωνα με το Άρθρο 178 του Ποινικού Κώδικα της Μποτσουάνα. Ο νόμος καταργεί περαιτέρω το δικαίωμα «κατοχής, δανεισμού, συναλλαγής, εξαγωγής, εισαγωγής ή/και έκθεσης άσεμνων αντικειμένων ή οποιωνδήποτε αντικειμένων που τείνουν να διαφθείρουν τα ήθη στη Μποτσουάνα», το οποίο περιλαμβάνει κούκλες του σεξ.
Αυστρία
Καθώς η πορνεία νομιμοποιείται και ρυθμίζεται, δεν υπάρχουν νομικοί περιορισμοί σχετικά με τις σεξουαλικές κούκλες στην Αυστρία και πολλοί οίκοι ανοχής προσφέρουν κούκλες του σεξ σε πελάτες. Αν και οι κούκλες του σεξ άρχισαν να εμφανίζονται στην Αυστρία γύρω στο 1980, κέρδισαν δημοτικότητα το 2017 όταν ένας οίκος ανοχής άρχισε να προσφέρει υπηρεσίες κούκλας του σεξ σε πελάτες. Αυτό μπορεί να αποδοθεί στο γεγονός ότι οι κούκλες έχουν γίνει πιο ρεαλιστικές τα τελευταία χρόνια.
Εκτός από τη δυνατότητα να έχουν σεξουαλική επαφή με την κούκλα του σεξ, ορισμένα μέρη επιτρέπουν στους πελάτες να αγοράζουν κούκλες του σεξ για τον εαυτό τους. Ένας από τους μεγαλύτερους οίκους ανοχής στη Βιέννη προσφέρει σεξ με κούκλες δίπλα σε αληθινές γυναίκες.
Σύμφωνα με ιδιοκτήτες οίκων ανοχής που προσφέρουν κούκλες του σεξ, οι κούκλες καθαρίζονται σωστά μετά από κάθε συνεδρία. Επιτρέπεται επίσης το σεξ χωρίς προστασία με κούκλες του σεξ, αλλά δεν συνιστάται καθώς δεν υπάρχει εγγύηση ότι οι κούκλες καθαρίζονται μετά από κάθε πελάτη.
Νότια Κορέα
Το 2018, το Ανώτατο Δικαστήριο της Νότιας Κορέας αποφάσισε να νομιμοποιήσει την πώληση κούκλων του σεξ. Το θέμα παραμένει ακόμη αμφιλεγόμενο στη χώρα.
Κίνα
Στην Κίνα, δεν είναι παράνομο να αγοράζεις και να χρησιμοποιείς κούκλες του σεξ. Τον περασμένο χρόνο, σε πολλές πόλεις της Κίνας εμφανίστηκαν αίθουσες εμπειρίας με κούκλες του σεξ.
Πανεπιστήμιο της Καλκούτας
Το Πανεπιστήμιο της Καλκούτας (University of Calcutta, ανεπίσημα Calcutta University, συντομογρ. CU) είναι δημόσιο πολιτειακό πανεπιστήμιο με έδρα την Καλκούτα (Κολκάτα) της Δυτικής Βεγγάλης, στην Ινδία, το οποίο ιδρύθηκε στις 24 Ιανουαρίου 1857. Υπήρξε το πρώτο ΑΕΙ σε ολόκληρη την Ασία που ιδρύθηκε ως κοσμικό πανεπιστήμιο δυτικού τύπου. Στην Ινδία αναγνωρίζεται ως «πανεπιστήμιο πέντε αστέρων» («Five-Star University») και «Τάξεως Α» ("A" Grade) από το Εθνικό Συμβούλιο Αξιολογήσεως και Πιστοποιήσεως, που αποτιμά τα ανώτερα εκπαιδευτικά ιδρύματα της Ινδίας. Μέχρι σήμερα τέσσερα πρόσωπα που υπήρξαν απόφοιτοι ή καθηγητές του έχουν βραβευθεί με Βραβείο Νόμπελ (συγκεκριμένα οι Ρόναλντ Ρος, Ραμπιντρανάθ Ταγκόρ, Τσαντρασεκάρα Ράμαν και Αμάρτυα Σεν). Το Πανεπιστήμιο έχει τον μεγαλύτερο αριθμό φοιτητών που έχουν επιτύχει στην Εξέταση Εισαγωγής Διδακτορικών Σπουδών στις Φυσικές Επιστήμες και στις Τέχνες, που διεξάγει η ινδική κυβέρνηση. Οι επιτυχόντες σε αυτή έχουν τη δυνατότητα να επιτελέσουν την έρευνά τους με πλήρη υποτροφία της ινδικής κυβερνήσεως. Το 2012, 136 εξωτερικά κολέγια ήταν συνδεδεμένα με το Πανεπιστήμιο.
Κούκλα του σεξ
Ηνωμένες Πολιτείες
Οι κούκλες του σεξ που μοιάζουν με παιδιά έχουν απαγορευτεί στη Φλόριντα, στο Κεντάκι και στο Τενεσί.
Πανεπιστήμιο της Καλκούτας
Ιστορία
Η ιδρυτική πράξη για το Πανεπιστήμιο της Καλκούτας τέθηκε σε ισχύ στις 24 Ιανουαρίου 1857 και συστήθηκε μία σύγκλητος 41 μελών ως το σώμα χάραξης πολιτικής του πανεπιστημίου. Η έκταση γης για την οικοδόμηση των κτισμάτων του δωρήθηκε από τον μαχαραγιά της Νταρμπάνγκα, Μαχεσβάρ Σινγκ Μπαχαντούρ. Από την ίδρυσή του ήταν το μεγαλύτερο πανεπιστήμιο των Ινδιών. Ιστορικά, πρύτανης του ιδρύματος είναι ο εκάστοτε κυβερνήτης της Δυτικής Βεγγάλης, ενώ το πανεπιστήμιο διοικεί ο αντιπρύτανης.
Κούκλα του σεξ
Ηνωμένο Βασίλειο
Οι κούκλες του σεξ που μοιάζουν με παιδιά είναι παράνομες να εισάγονται και φέρουν έως και 7 χρόνια φυλάκιση βάσει πολλών πράξεων, μία από τις οποίες είναι ένας τελωνειακός νόμος εισαγωγής του 1876 για άσεμνα αντικείμενα. Ωστόσο, ο νόμος δεν είναι άμεσα συγκεκριμένος για το τι συνιστά παιδική κούκλα και ως εκ τούτου όλες οι κούκλες του σεξ είναι τεχνικά παράνομες έως ότου αποφασιστεί διαφορετικά από έναν συνοριακό πράκτορα κατά την εισαγωγή και την επιθεώρηση, οι μόνες οδηγίες που γνωρίζουν οι πωλητές είναι να εξασφαλίσουν ότι η κούκλα είναι ψηλότερη από 140 εκατοστά και αυτό μπορεί να παρατηρηθεί σε ιστότοπους του Ηνωμένου Βασιλείου, καθώς δεν υπάρχουν κούκλες κάτω από αυτό το ύψος. Άλλοι παράγοντες που επηρεάζουν την έκβαση μιας περίπτωσης θα είναι πιθανότατα το μέγεθος του μαστού και η υποκειμενική γνώμη για την ηλικία του προσώπου.
Πανεπιστήμιο της Καλκούτας
Ιστορία
Ο μαθηματικός σερ Ασουτός Μουχερτζή παραμένει ο μοναδικός αντιπρύτανης με 5 θητείες στο αξίωμα, τις 4 διαδοχικές (1906-1914).
Κούκλα του σεξ
Μιανμάρ
Στη Μιανμάρ, επικρίθηκε έντονα δημόσια στις 22 Οκτωβρίου 2022, όταν οι άνθρωποι προσκύνησαν δύο κούκλες του σεξ από σιλικόνη που κατασκευάζονται από την Κίνα ως τις δύο θεές Τουρατάντι και Τίρι Ντέβι στην Χρυσή Παγόδα. Οι κούκλες ανήκουν σε έναν αλχημιστή που ονομάζεται Inn Weizzamo. Αγόρασε τις κούκλες από την Κίνα για 2.400 δολάρια η καθεμία και τις προσκύνησε φορώντας τους βασιλικά ρούχα. Την ίδια μέρα, συνελήφθη για φερόμενη πρόκληση βλάβης στον Βουδισμό.
Πανεπιστήμιο της Καλκούτας
Πανεπιστημιοπόλεις
thumb|Το κτήριο Ashutosh στην Κεντρική Πανεπιστημιόπολη Το Πανεπιστήμιο της Καλκούτας έχει συνολικά 14 πανεπιστημιοπόλεις (campus), απλωμένες στην πόλη της Καλκούτας και στα προάστιά της. Ωστόσο 4 είναι οι βασικές, και επιπλέον η νέα «Πανεπιστημιόπολη Τεχνολογίας» :
Κούκλα του σεξ
Μιανμάρ
Το Βουδιστικό Πανεπιστήμιο είπε ότι «η πράξη της λατρείας δύο κούκλων του σεξ από σιλικόνη με τη μορφή δύο ευγενών θεών είναι προσβολή για τη θρησκεία. Είναι πραγματικά ντροπή».
Πανεπιστήμιο της Καλκούτας
Πανεπιστημιοπόλεις
thumb|Η «Πανεπιστημιόπολη Τεχνολογίας» Μέχρι τον Δεκέμβριο του 2016 τα δύο από αυτά τα τμήματα είχαν μετακομίσει στις νέες εγκαταστάσεις και είχαν αρχίσει τα μαθήματα, στεγαζόμενα μόνο σε ένα κεντρικό κτήριο, ενώ υπάρχει ένα ακόμα για το νέο Κέντρο Νανοεπιστημών και Νανοτεχνολογίας.
Κούκλα του σεξ
Εξωτερικοί σύνδεσμοι
Κατηγορία:Ερωτικά βοηθήματα Σεξ κουκλα
Πανεπιστήμιο της Καλκούτας
Πανεπιστημιοπόλεις
Υπάρχουν και άλλες πανεπιστημιοπόλεις, όπως της οδού Hazra, το University Press & Book Depot, το Κολέγιο Οικιακών Επιστημών Βιχαριλάλ και η Πανεπιστημιόπολη Haringhata.
Ερευνητικές δραστηριότητες
thumb|251x251px|Αξιοσημείωτοι επιστήμονες του Πανεπιστημίου. Καθιστοί (αριστ. προς δεξιά): [[Μεγκνάντ Σάχα, Τζαγκαντίς Τσάντρα Μπόους, Τζναν Τσάντρα Γκος. Όρθιοι (αριστ. προς δεξιά): Snehamoy Dutt, Σατέντραναθ Μπόους, Debendra Mohan Bose, N.R. Sen, Jnanendra Nath Mukherjee, N.C. Nag]] Η επιστημονική έρευνα διεξάγεται στα επιμέρους τμήματα, πολλά από τα οποία έχουν προγράμματα διδακτορικών σπουδών, καθώς και στα εξειδικευμένα ερευνητικά ινστιτούτα και κέντρα ερευνών.
Σχολές και τμήματα
Οι προπτυχιακοί φοιτητές εγγράφονται σε ένα πρόγραμμα σπουδών διάρκειας τριών ετών. Επιλέγουν μια επιστήμη όταν εισέρχονται στο πανεπιστήμιο και δεν μπορούν να αλλάξουν μετά. Οι φυσικές επιστήμες και η διοίκηση επιχειρήσεων παρουσιάζουν υψηλή ζήτηση. Τα περισσότερα προγράμματα υποδιαιρούνται σε έτη σπουδών και λιγότερα σε εξάμηνα. Τα περισσότερα τμήματα προσφέρουν μονοετή έως τριετή προγράμματα μεταπτυχιακής ειδικεύσεως (masters). Το Πανεπιστήμιο της Καλκούτας έχει 65 τμήματα με 710 καθηγητές, 3.000 μη διδάσκοντες εργαζόμενους και 11.000 μεταπτυχιακούς φοιτητές. Τα τμήματα είναι οργανωμένα στις εξής σχολές: Γεωργική, Τεχνών, Εμπορίου, Κοινωνίας και Επιχειρήσεων, Παιδαγωγική-Δημοσιογραφίας-Βιβλιοθηκονομίας, Μηχανικών και Τεχνολογίας, Μουσικής και Καλών Τεχνών, Νομικής και Φυσικών Επιστημών.
Γεωργική Σχολή
Αυτή η σχολή αποτελείται από μόνο ένα τμήμα, που αποκαλείται Ινστιτούτο Γεωργικών Επιστημών και προσφέρει μεταπτυχιακά μαθήματα στην αγροτεχνολογία, την αγροοικολογία, την αγρονομία, τη γεωργική χημεία, την εδαφολογία, την αγροτική ανάπτυξη και οικονομία, τη γεωργική μηχανική, τη ζωοκομία, τη βακτηριολογία, τη γαλακτοκομική, την ιχθυοτροφία, την τεχνολογία τροφίμων, τη γενετική των φυτών, την υδρολογία και άλλα.
Η Σχολή (πρώην Γεωργικό Κολέγιο) ιδρύθηκε από τον καθηγητή Παμπίτρα Κουμάρ Σεν (1906-1997).
Σχολή Τεχνών
Αυτή η σχολή αντιστοιχεί στις «φιλοσοφικές σχολές» των ελληνικών πανεπιστημίων. Περιλαμβάνει τα τμήματα Αρχαίας Ινδικής Ιστορίας και Πολιτισμού, Αρχαιολογίας, Ανθρωπολογίας, Αραβικών και Περσικών Σπουδών, Βεγγαλικών Σπουδών και Φιλολογίας, Συγκριτικής λογοτεχνίας, Δημιουργικής Γραφής, Κλασικών Γλωσσών, Δημογραφίας, Οικονομικών, Εθνοτικών Σπουδών, Αγγλικής Φιλολογίας, Ινδικής Φιλολογίας, Ιστορίας, Γλωσσολογίας, Μουσειολογίας, Μαγκαντανικής Φιλολογίας, Φιλοσοφίας, Ψυχολογίας, Πολιτ. επιστημών, Δημόσιας διοικήσεως, Κοινωνιολογίας, σανσκριτικών, Σπουδών Νότιας και Νοτιοανατολικής Ασίας, Θεάτρου και Δραματικών τεχνών, και Γυναικείων Θεμάτων.
Σχολή Μηχανικών και Τεχνολογίας
Η σχολή αυτή περιλαμβάνει τα τμήματα Εφαρμοσμένης Οπτικής και Φωτονικής, Εφαρμοσμένης Φυσικής, Χημικών Μηχανικών, Χημικής Τεχνολογίας, Επιστήμης Υπολογιστών και Μηχανικών Υπολογιστών, Τεχνολογίας της Πληροφορίας, Επιστήμης & Τεχνολογίας των Πολυμερών, Μηχανικών Πετρελαίου, Ραδιοφυσικής και Ηλεκτρονικής, Τεχνολογίας Ινών και Γιούτας.
Νομική Σχολή
Αποτελείται μόνο από το Τμήμα Νομικής. Ιδρύθηκε τον Ιανουάριο του 1909 ως «Πανεπιστημιακό Κολέγιο Νομικής» και πήρε την υπόσταση τμήματος τον Φεβρουάριο του 1996. Σήμερα είναι κοινώς γνωστό ως Hazra Law College.
Σχολή Φυσικών Επιστημών
Η σχολή Φυσικών Επιστημών αποτελείται από είκοσι τμήματα. thumb|right|Η Κεντρική Βιβλιοθήκη του Πανεπιστημίου Από αυτά, το Τμήμα Εφαρμοσμένης Φυσικής ιδρύθηκε το 1925 και βρίσκεται στο Anand Nagar. Εκτός από τα παραδοσιακά πεδία, προσφέρονται μαθήματα στην οργανολογία, την οπτοηλεκτρονική και άλλα θέματα.
Βιβλιοθήκες
Η πρώτη βιβλιοθήκη του Πανεπιστημίου άρχισε να λειτουργεί την δεκαετία του 1870. Σήμερα, εκτός από 39 βιβλιοθήκες των τμημάτων, το Πανεπιστήμιο της Καλκούτας έχει μία Κεντρική Βιβλιοθήκη, δύο βιβλιοθήκες πανεπιστημιοπόλεων και δύο βιβλιοθήκες ερευνητικών κέντρων. Συνολικά υπάρχουν βιβλιοθήκες σε επτά από τις πανεπιστημιοπόλεις. Η Κεντρική Βιβλιοθήκη έχει πάνω από 10 εκατομμύρια τόμους βιβλίων και περισσότερα από 200.000 δεμένα περιοδικά, πρακτικά, χειρόγραφα και διπλώματα ευρεσιτεχνίας
Κέντρα ερευνών
Υπάρχει επίσης το αναγνωρισμένο από το Πανεπιστήμιο «Ινστιτούτο Αναπτυξιακών Μελετών της Καλκούτας», που ιδρύθηκε το 2002.
Αξιοσημείωτες «πρωτιές»
Μεταξύ άλλων, το Πανεπιστήμιο της Καλκούτας υπήρξε:
thumb|right|205px|Μία από τις πρώτες γυναίκες αποφοίτους του πανεπιστημίου, η [[Καντάμπινι Γκανγκούλι, ήταν η πρώτη πτυχιούχος γυναίκα ιατρός στη Βρετανική Αυτοκρατορία.]]
Ακόμα, στο Πανεπιστήμιο ιδρύθηκε η πρώτη σχολή τυφλών στην Ινδία, το 1925.
Αξιοσημείωτοι άνθρωποι
Εκτός από τους 4 κατόχους Βραβείου Νόμπελ που σπούδασαν ή εργάσθηκαν σε αυτό (συγκεκριμένα τους Ρόναλντ Ρος, Ραμπιντρανάθ Ταγκόρ, Τσαντρασεκάρα Ράμαν και Αμάρτυα Σεν), καλλιτέχνες όπως ο κορυφαίος Ινδός κινηματογραφικός σκηνοθέτης Σατιατζίτ Ράι και ο ποιητής Μπανκίμ Τσάντρα Τσατερτζή ήταν απόφοιτοι του Πανεπιστημίου της Καλκούτας. Το ίδιο και ο μεγαλοβιομήχανος Λαξμί Μιττάλ. Αξιόλογοι επιστήμονες που εργάσθηκαν ή σπούδασαν στο πανεπιστήμιο ήταν μεταξύ άλλων οι Τζαγκαντίς Τσάντρα Μπόους, Πραφούλα Τσάντρα Ρέι, Μεγκνάντ Σάχα, Σατέντραναθ Μπόους και Ασόκε Σεν.
Ο συνιδρυτής του Εθνικού Στρατού της Ινδίας Σουμπάς Τσάντρα Μπόους και άλλοι πρόεδροι του Κόμματος του Κονγκρέσου ήταν απόφοιτοι του Πανεπιστημίου της Καλκούτας, όπου φοίτησε και ο πρώτος πρόεδρος της Ινδίας ως ανεξάρτητου κράτους, ο Ρατζέντρα Πρασάντ, ενώ ο διάδοχός του στο αξίωμα Σαρβαπάλι Ραντακρίσναν δίδαξε σε αυτό. Απόφοιτοί του υπήρξαν οκτώ Επικεφαλής Υπουργοί της Δυτικής Βεγγάλης και 6 Πρόεδροι του Ανώτατου Δικαστηρίου της Ινδίας.
Αρχηγοί άλλων κρατών που σχετίζονταν με το Πανεπιστήμιο περιλαμβάνουν 4 προέδρους του Μπανγκλαντές και τρεις πρωθυπουργούς του, τρεις πρωθυπουργούς του Πακιστάν, αλλά και το πρώτο στην ιστορία Πρόεδρο του Νεπάλ, Ραμ Μπαράν Γιαντάβ, όπως και τον πρώτο δημοκρατικά εκλεγμένο πρωθυπουργό του Νεπάλ, Μπισβεσβάρ Πρασάντ Κοϊράλα και τον διάδοχό του Τούλσι Τζίρι.
Παραπομπές
Πανεπιστήμιο Καλκουτας
Ερνέστο Βαλβέρδε
Ο Ερνέστο Βαλβέρδε (Ernesto Valverde Tejedor), γεννημένος στις 9 Φεβρουαρίου 1964, γνωστός με το βασκικό παρατσούκλι Txingurri (μυρμήγκι), είναι Ισπανός παλαίμαχος ποδοσφαιριστής και νυν προπονητης για την Αθλέτικ Μπιλμπάο.
Ποδοσφαιρική καριέρα
Ο Βαλβέρδε έπαιξε ποδόσφαιρο στην Εσπανιόλ τις αγωνιστικές περιόδους 1986-1988. Μετά πήγε για δύο χρόνια στη Μπαρτσελόνα, με την οποία κατέκτησε το Κύπελλο Κυπελλούχων τη σεζόν το 1989. Το 1990 ο παίρνει μετεγγραφή στην Μπιλμπάο. Ο Βαλβέρδε έμεινε 6 χρόνια στην Αθλέτικ Μπιλμπάο και το 1996 μετακόμισε στη Μαγιόρκα, όπου και σταμάτησε το ποδόσφαιρο. Εκείνη τη χρονιά (1996-97) η Μαγιόρκα με προπονητή το Βίκτορ Μουνιόθ, ανέβηκε ξανά στην Primera Division.
Προπονητική καριέρα
Όταν ο Βαλβέρδε σταμάτησε το ποδόσφαιρο, η Μπιλμπάο τον πήρε για προπονητή των ακαδημιών ως το 2000. Μετά έγινε βοηθός προπονητή και το 2002-03 ανέλαβε τη β΄ ομάδα της Μπιλμπάο και την οδήγησε στα μπαράζ για την άνοδο στη Segunda, χωρίς όμως επιτυχία. Αυτές οι επιτυχίες οδήγησαν τον Βαλβέρδε στην Αθλέτικ Μπιλμπάο, ως προπονητή της πρώτης ομάδας, όπου ήταν πριν βοηθός προπονητή. Το 2003-04 η Μπιλμπάο βγήκε πέμπτη στο πρωτάθλημα. Την άλλη χρονιά η Μπιλμπάο ήρθε όγδοη. Το 2005-06 η Μπιλμπάο τέλειωσε το πρωτάθλημα στη δωδέκατη θέση και ο Βαλβέρδε πήγε στην Εσπανιόλ.
Το 2007, η Εσπανιόλ έφτασε μέχρι τον τελικό του κυπέλλου UEFA, το οποίο είναι και η μεγαλύτερη επιτυχία του Βαλβέρδε. Εκεί έχασε από τη Σεβίλλη ΦΚ στα πέναλτι με 3-1 (κανονικός αγώνας 1-1, παράταση 2-2). Η άλλη χρονιά άρχισε καλά με νίκες επί των μεγάλων, αλλά ο δεύτερος γύρος ήταν απογοητευτικός (3 νίκες, 2 ισοπαλίες και 14 ήττες).
Τον Ιούνιο του 2008 ο Βαλβέρδε πήγε στον Ολυμπιακό. Με τον Ολυμπιακό, απέτυχε να περάσει στην φάση των ομίλων του Champions League, αφού αποκλείστηκε από την κυπριακή Ανόρθωση. Κατάφερε να κατακτήσει το Πρωτάθλημα Ελλάδας και το Κύπελλο (απέναντι στην ΑΕΚ), ενώ στο Κύπελλο UEFA αποκλείστηκε στη φάση των 32 από τη γαλλική ομάδα Σεντ-Ετιέν. Το Μάιο του 2009, ο Ολυμπιακός αποφάσισε να μην του ανανεώσει το συμβόλαιο.
Τον Αύγουστο του 2010 επέστρεψε στον πάγκο του Ολυμπιακού, με τον οποίο κατέκτησε εκ νέου το δύο φορές πρωτάθλημα για τη σεζόν 2010-2011 και σεζόν 2011-2012 και ο ίδιος ψηφίστηκε το 2011 ως ο κορυφαίος προπονητής στην Ελλάδα. Τελικά, στις 19 Απριλίου 2012 μετά την κατάκτηση του Πρωταθλήματος, ο Βαλβέρδε ανακοίνωσε την αποχωρήση του από τον πάγκο του Ολυμπιακού για οικογενειακούς λόγους.
Τιμ Άλεν
Ο Τίμοθι Άλαν Ντικ (γεννημένος στις 13 Ιουνίου 1953), γνωστός επαγγελματικά ως Τιμ Άλεν, είναι Αμερικανός ηθοποιός. Έγινε γνωστός με τον ρόλο του Τιμ Τέιλορ στην κωμική σειρά του ABC Ο μαστροχαλαστής (1991–1999). Δανείζει τη φωνή του στον ρόλο του Μπαζ Λαϊτγίαρ στη σειρά ταινιών Toy Story και έπαιξε τον Σκοτ Κάλβιν και τον Άι Βασίλη στη σειρά ταινιών Ο άγιος Βασίλης μου (1994–σήμερα).
Τα πρώτα χρόνια
Ο Άλεν γεννήθηκε στο Ντένβερ του Κολοράντο στις 13 Ιουνίου 1953. Είναι το τρίτο μεγαλύτερο από τα έξι παιδιά της Μάρθας Κάθριν (το γένος Φοξ), κοινωνικής λειτουργού, και του Τζέραλντ Μ. Ντικ, κτηματομεσίτη. Ο Άλεν έχει δύο μεγαλύτερα αδέρφια και τρία μικρότερα αδέρφια. Ο πατέρας του πέθανε σε τροχαίο ατύχημα τον Νοέμβριο του 1964, μετά από σύγκρουση με μεθυσμένο οδηγό, όταν ο Άλεν ήταν 11 ετών Δύο χρόνια αργότερα, η μητέρα του παντρεύτηκε το αγόρι της από το γυμνάσιο και μετακόμισε με τα έξι παιδιά της στο Μπέρμιγχαμ του Μίσιγκαν, για να ζήσει με τον νέο της σύζυγο και τα τρία παιδιά του.
Ο Άλεν φοίτησε στο Λύκειο Seaholm στο Μπέρμιγχαμ, όπου παρακολουθούσε μαθήματα θεάτρου και μουσικής (με αποτέλεσμα την αγάπη του για το κλασικό πιάνο). Στη συνέχεια φοίτησε στο Central Michigan University και μετά στο Western Michigan University το 1974 Στο Δυτικό Μίσιγκαν, όπου εργαζόταν στον φοιτητικό ραδιοφωνικό σταθμό WIDR. Το 1976 έλαβε πτυχίο στην επικοινωνία, με ειδίκευση στη ραδιοφωνική και τηλεοπτική παραγωγή.
Καριέρα
μικρογραφία| Ο Άλεν το 1993 Ο Άλεν ξεκίνησε την καριέρα του ως κωμικός το 1975. Ένας φίλος του τον προκάλεσε να πάρει μέρος σε μια βραδιά κωμωδίας στο Comedy Castle στο Royal Oak, ένα προάστιο του Ντιτρόιτ. Ενώ βρισκόταν στο Ντιτρόιτ άρχισε να κερδίζει την αναγνώριση εμφανιζόμενος σε τοπικές τηλεοπτικές διαφημίσεις και σε κωμικές εκπομπές όπως το Some Semblance of Sanity. Μετά την αποφυλάκισή του για διακίνηση ναρκωτικών το 1981, επέστρεψε στην κωμωδία. Μετακόμισε στο Λος Άντζελες και άρχισε να κάνει stand-up μεταμεσονύχτιες εμφανίσεις. Το 1998, το κολέγιό του απένειμε στον Άλεν τιμητικό πτυχίο στις καλές τέχνες και το βραβείο Διακεκριμένου Αποφοίτου.
Παρά το ομολογουμένως περιορισμένο εύρος ερμηνείας του, ο Άλεν έγινε γνωστός με την κωμική σειρά του ABC Ο μαστροχαλαστής (1991–1999) από την Wind Dancer Productions, μια εταιρεία που ίδρυσε ο Άλεν με την παραγωγό Κάρμεν Φινέστρα. Ο Άλεν έπαιζε τον κύριο χαρακτήρα, Τιμ Τέιλορ. Τον Νοέμβριο του 1994, πρωταγωνίστησε ταυτόχρονα στην ταινία με τις υψηλότερες εισπράξεις (Ο άγιος Βασίλης μου της Walt Disney Pictures), βρέθηκε στην κορυφή της λίστας των μπεστ σέλερ της εφημερίδας New York Times με το βιβλίο του Don't Stand Too Close to a Naked Man και ανέβηκε στην κορυφή της βαθμολογίας των τηλεοπτικών σειρών (Ο μαστροχαλαστής) μέσα σε μία εβδομάδα. Ο μαστροχαλαστής προβαλλόταν μέχρι το 1999 και απέφερε στον Άλεν 1,25 δολάρια εκατομμύρια το επεισόδιο. δεξιά|μικρογραφία| Ο Άλεν στα 45α [[Βραβεία Έμμυ το 1994]] Το 1995, ο Άλεν έδωσε τη φωνή του στον Μπαζ Λαϊτγίαρ στη μεγάλη επιτυχία της Disney/Pixar Toy Story. Το 1997, πρωταγωνίστησε στην οικογενειακή κωμωδία Από τη μια ζούγκλα στην άλλη από την Disney. Την επόμενη χρονιά συνέχισε ως Μπαζ Λαϊτγίαρ στο Toy Story 2, το οποίο ήταν οικονομική και καλλιτεχνική επιτυχία. Το 1999, πρωταγωνίστησε στην παρωδία επιστημονικής φαντασίας Galaxy Quest με τους Σιγκούρνι Γουίβερ, Άλαν Ρίκμαν και Σαμ Ρόκγουελ.
Ο Άλεν άρχισε να συνεργάζεται με τη φωνή του σε τηλεοπτικές και ραδιοφωνικές διαφημίσεις για το πρακτορείο "Travel Michigan". Αυτές οι διαφημίσεις προβάλλονται και ακούγονται σε όλες τις Μεσοδυτικές Ηνωμένες Πολιτείες και άρχισαν να προβάλλονται σε εθνικό επίπεδο το 2009.
Ο Άλεν παρουσίασε τα 8α Ετήσια Βραβεία TV Land στις 25 Απριλίου 2010. Την ίδια χρονιά, έγινε η επίσημη φωνή του Chevrolet Cruze, αφηγούμενος διαφημίσεις για το όχημα, και η φωνή της καμπάνιας "It's Amazing What Soup Can Do" της εταιρείας Campbell Soup. Ο Άλεν επέστρεψε στο ABC με την κωμική σειρά Last Man Standing (2011–2017). Έπαιξε το ρόλο του Μάικ Μπάξτερ, ενός συντηρητικού πατέρα που παλεύει για τον ανδρισμό του σε ένα σπίτι γεμάτο γυναίκες. Ο χαρακτήρας βασίζεται χαλαρά στη ζωή του, ως ρεπουμπλικανού πατέρα τριών κοριτσιών. Μετά από έξι κύκλους, η εκπομπή σταμάτησε τον Μάιο του 2017. Ο επικεφαλής του ABC Entertainment αρνήθηκε τους ισχυρισμούς περί πολιτικής μεροληψίας εναντίον του Άλεν. Στις 11 Μαΐου 2018, οι Διευθύνοντες Σύμβουλοι και οι πρόεδροι της Fox TV ανακοίνωσαν ότι η Fox πήρε επίσημα το Last Man Standing για έβδομη σεζόν.
Λίγο πριν την ακύρωση του Last Man Standing, είχε ανακοινωθεί ότι ο Άλεν θα ήταν μέρος του καστ της πρωτότυπης κωμικής ταινίας του Netflix Χριστούγεννα στο Ελ Καμίνο (2017). Το 2018, έκανε έναν γκεστ ρόλο ως Μπαζ Λαϊτγίαρ στο Ραλφ εναντίον Ίντερνετ. Το 2019, έκανε τη φωνή του χαρακτήρα στο Toy Story 4 και εμφανίστηκε ως ο εαυτός του στο ντοκιμαντέρ No Safe Spaces. Το 2022, ανακοινώθηκε ότι ο Άλεν θα έπαιζε ξανά τον ρόλο του Σκοτ Κάλβιν σε μια μίνι σειρά του Disney+ Οι Αγιοβασίληδές μου, βασισμένη στη σειρά ταινιών Ο άγιος Βασίλης μου.
Στις 30 Ιουνίου 2022, έκανε πρεμιέρα η σειρά More Power του History Channel, με συμπρωταγωνιστή τον Άλεν. Η εκπομπή ασχολείται την ιστορία των εργαλείων.
Προσωπική ζωή
μικρογραφία| Ο Άλεν (αριστερά) με μέλη του [[Πολεμικό Ναυτικό των ΗΠΑ|Ναυτικού των Ηνωμένων Πολιτειών, 2010]] Ο Άλεν παντρεύτηκε τη Λόρα Ντάιμπελ στις 7 Απριλίου 1984. Η κόρη τους, Κάθριν, γεννήθηκε τον Δεκέμβριο του 1989. Αυτός και η Ντάιμπελ χώρισαν το 1999 και οριστικοποίησαν το διαζύγιό τους το 2003. Ο Άλεν παντρεύτηκε την ηθοποιό Τζέιν Χάτζουκ στις 7 Οκτωβρίου 2006, σε μια μικρή ιδιωτική τελετή στο Κολοράντο. Είχαν σχέση πέντε χρόνια. Η κόρη τους, Ελίζαμπεθ, γεννήθηκε τον Μάρτιο του 2009 μικρογραφία| Αστυνομική φωτογραφία του Τιμ Άλεν μετά τη σύλληψή του στις 2 Οκτωβρίου 1978 Στις 2 Οκτωβρίου 1978, ο Άλεν συνελήφθη στο διεθνές αεροδρόμιο Kalamazoo/Battle Creek για κατοχή κοκαΐνης άνω των 650 γραμμαρίων. Στη συνέχεια, ομολόγησε την ενοχή του για κακούργημα για εμπορία ναρκωτικών και έδωσε τα ονόματα άλλων εμπόρων με αντάλλαγμα ποινή από τρία έως επτά χρόνια αντί για πιθανή ισόβια κάθειρξη. Αποφυλακίστηκε με όρους στις 12 Ιουνίου 1981, μετά από δύο χρόνια και τέσσερις μήνες στο Ομοσπονδιακό Σωφρονιστικό Ίδρυμα Σάντστοουν στο Σάντστοουν της Μινεσότας.
Το 1998, ο Άλεν συνελήφθη επειδή οδηγούσε υπό την επήρεια αλκοόλ στο Μπέρμιγχαμ του Μίσιγκαν. Η περιεκτικότητά του αίματός του σε αλκοόλ ήταν 0,15, σχεδόν διπλάσιο από το νόμιμο όριο στο Μίσιγκαν. Καταδικάστηκε σε αναστολή ενός έτους και μπήκε σε κλινική αποκατάστασης για κατάχρηση αλκοόλ στο πλαίσιο της δικαστικής του υποχρέωσης.
Ο Άλεν είναι υποστηρικτής του Ρεπουμπλικανικού Κόμματος. Επέκρινε όσους συμμετείχαν στην επίθεση στο Καπιτώλιο των Ηνωμένων Πολιτειών το 2021, αποκαλώντας το περιστατικό «φρικτό, ενοχλητικό και ντροπιαστικό» και λέγοντας ότι οι ταραχοποιοί πρέπει να είχαν εσωτερική βοήθεια.
Ο Άλεν διαθέτει μια εντυπωσιακή συλλογή αυτοκινήτων, την οποία στεγάζει σε ένα πρώην χρωματοπωλείο στη Νότια Καλιφόρνια. Από το 2022, η συλλογή του περιλαμβάνει ένα Ford F-100 του 1956 που κατασκευάστηκε κατά παραγγελία από τη Μακλάρεν, μια Shelby Cobra του 1965 και τη Ferrari 330 GTC του 1966, που από μόνη της εκτιμάται ότι αξίζει πάνω από 3.410.000 δολάρια.
Ο Άλεν συμμετέχει επίσης σε φιλανθρωπικές προσπάθειες για τη μείωση του αριθμού των αστέγων.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Φραντς Γέγκερστετερ
Ο Φραντς Γέγκερστετερ (γερμ.: Franz Jägerstätter, 20 Μαΐου 1907 – 9 Αυγούστου 1943) ήταν Αυστριακός αντιρρησίας συνείδησης κατά τη διάρκεια του Β’ Παγκοσμίου Πολέμου. Θεωρείται άγιος και μάρτυρας από την Καθολική Εκκλησία και η μνήμη του τιμάται στις 21 Μαΐου.
Βιογραφία
Ο Γέγκερστετερ καταγόταν από αγροτική οικογένεια. Από νέος επέδειξε ανεξάρτητο πνεύμα, κάτι που τον έκανε δημοφιλή μεταξύ των συνομηλίκων του. Υπήρξε πάντοτε πιστός καθολικός. Όταν η Αυστρία προσαρτήθηκε από τη Ναζιστική Γερμανία (Άνσλους) οι πολίτες της θεωρήθηκαν πλέον υπήκοοι του Γ’ Ράιχ και, ως εκ τούτου, υποχρεώνονταν σε κατάταξη στο Γερμανικό στρατό. Ο Φραντς κλήθηκε να καταταγεί, αλλά αρνήθηκε κατηγορηματικά, παρά τις παρακλήσεις της συζύγου του (με την οποία είχαν αποκτήσει τρεις κόρες), του ιερέα του χωριού του, αλλά και του επισκόπου της περιοχής. Από ορισμένους η στάση του θεωρήθηκε ως ένδειξη ανώφελου πείσματος.
Βιβλιογραφία
Κατηγορία:Αυστριακοί Κατηγορία:Άγιοι της Ρωμαιοκαθολικής Εκκλησίας Κατηγορία:Αντιρρησίες συνείδησης